text: Kommune glemte moms på byggegrunde
  27 april 2016 kl. 18.08
  17 bygggrunde i Billund Kommune er solgt alt for billigt.
  Billund Kommune glemte at kræve moms hos køberne af 17 byggegrunde, så grundene blev solgt alt for billigt.
  Det er klart, at kommunekassen går glip af nogle penge i den sidste ende.
  
  Derfor mangler der nu 1,8 millioner kroner i kommunekassen for grundsalget.
  - Det er klart, at kommunekassen går glip af nogle penge i den sidste ende, fortæller kommunaldirektør i Billund kommune, Ole Bladt-Hansen, til TV SYD og fortsætter:
  - Det er altid en stor udregning, at sige, hvor meget det har betydet for kommunen, når der samtidig er flyttet nye borgere ind. Det kan jeg simpelthen ikke sige noget om.
  Fejlen er nu rettet, så fremover er grundpriserne inklusiv moms.
  